Ο **Χοσέ Μιγκέλ Γκονθάλεθ Μαρτίν ντελ Κάμπο**, ευρέως γνωστός ως **Μίτσελ**, (ισπανικά: *José Miguel González Martín del Campo*, Μαδρίτη, 23 Μαρτίου 1963) είναι Ισπανός πρώην ποδοσφαιριστής και πρώην προπονητής του Ολυμπιακού Πειραιώς.

Ως ποδοσφαιριστής αγωνιζόταν στη θέση του δεξιού μέσου και ήταν γνωστός για τις ικανότητές του με την μπάλα στα πόδια, καθώς και για την εκτελεστική του δεινότητα. Το μεγαλύτερο μέρος της ποδοσφαιρικής του καριέρας (λίγο παραπάνω από μια δεκαετία) το πέρασε στη Ρεάλ Μαδρίτης, απολαμβάνοντας μεγάλη επιτυχία σε ατομικό και ομαδικό επίπεδο, μεταξύ άλλων έχει πανηγυρίσει 6 πρωταθλήματα Ισπανίας και 2 κύπελλα ΟΥΕΦΑ. Σε γκάλοπ που έγινε για τους 100 κορυφαίους ποδοσφαιριστές της Ρεάλ τον πρώτο αιώνα ζωής της, βρέθηκε στην ένατη θέση. Επίσης ήταν διεθνής και με την εθνική ομάδα της Ισπανίας, μάλιστα, έχει αγωνιστεί και σε 2 Παγκόσμια Κύπελλα.

Ως προπονητής έχει περάσει από 6 ομάδες (Σεβίλλη, Χετάφε κλπ), μετρώντας 2 πρωταθλήματα και ένα κύπελλο, όλα με τον Ολυμπιακό.

Ο Μίτσελ, όταν σταμάτησε το ποδόσφαιρο, εργάστηκε ως τηλεοπτικός σχολιαστής του καναλιού RTVE και ως αρθρογράφος για την *Marca*.

Βιογραφία
---------

### Πρώτα χρόνια

Ο Μίτσελ είναι γιος ποδοσφαιριστή, ο οποίος αναγκάστηκε να παρατήσει το ποδόσφαιρο στα 27 του λόγω τροχαίου ατυχήματος. Στην ηλικία των 13, ξεκίνησε να παίζει ποδόσφαιρο στις ακαδημίες της Ρεάλ Μαδρίτης, στις οποίες γρήγορα ξεχώρισε λόγω της τεχνικής και της φυσικής του κατάστασης, με αποτέλεσμα να προωθηθεί μέσα σε λίγα χρόνια, στην πρώτη ομάδα. Η αγαπημένη του θέση ήταν αυτή του δεξιού εξτρέμ, αλλά αγωνίστηκε και ως μέσος, όποτε χρειάστηκε.

### Ρεάλ Μαδρίτης

Έκανε την πρώτη του εμφάνιση με την πρώτη ομάδα, στις 10 Απριλίου 1982, με αντίπαλο τη Κλουμπ Ντεπορτίβο Καστεγιόν, σε έναν αγώνα, όπου σημείωσε και γκολ (το τελικό σκορ ήταν 1-2, υπέρ της Ρεάλ). Στη Ρεάλ Μαδρίτης παρέμεινε για 14 ολόκληρα χρόνια. Μόνο τη χρονιά 1989, ο Μίτσελ, είχε δηλώσει πως θα έπαιρνε μεταγραφή στην Ιταλία, αλλά η μετακίνησή του δεν ολοκληρώθηκε ποτέ.

1984-85
Επίσημα ανέβηκε στην πρώτη ομάδα της Ρεάλ Μαδρίτης τη σεζόν 1984-85, όπου σχεδόν σε όλους τους αγώνες έπαιξε βασικός. Η πρώτη του εμφάνιση, ως επίσημο μέλος της πρώτης ομάδας, έγινε στις 2 Σεπτεμβρίου 1984, στο μεγάλο ισπανικό ντέρμπι, Ρεαλ Μαδρίτης Μπαρτσελόνα, στο οποίο η Ρεάλ έχασε 0-3, στο γήπεδό της. Ενώ η πρώτη του ευρωπαϊκή εμφάνιση έγινε σε έναν αγώνα κυπέλλου ΟΥΕΦΑ, κόντρα στην Ίνσμπρουκ, ο οποίος έληξε 5-0, υπέρ της Ρεάλ Μαδρίτης, ο Μίτσελ μάλιστα πέτυχε και γκολ, στο 3' λεπτό της αναμέτρησης. Η Χρονιά αυτή τελείωσε επιτυχημένα καθώς η Ρεάλ Μαδρίτης πανηγύρισε, μετά από καιρό, κάποια ευρωπαϊκή επιτυχία, κατακτώντας το κύπελλο ΟΥΕΦΑ. Ο Μίτσελ στον διπλό τελικό που είχε γίνει, κόντρα στη Βιντεότον ΦΚ, είχε πετύχει και γκολ (τελικό σκορ 0-3, υπέρ της Ρεάλ στον πρώτο αγώνα). Στον δεύτερο αγώνα η Ρεάλ είχε χάσει 0-1. Τέλος, η Ρεάλ Μαδρίτης, είχε πανηγυρίσει και το Κύπελλο Ισπανικής Λίγκας, μια βραχύχρονη διοργάνωση που έγινε μόλις 4 φορές. Στον τελικό η Ρεάλ αντιμετώπισε την Ατλέτικο Μαδρίτης, κερδίζοντάς την 2-0, ο Μίτσελ είχε σημειώσει γκολ και σε αυτόν τον τελικό.

1985-86
Στην επόμενη χρονιά έπαιξε, σχεδόν, και πάλι σε όλα τα παιχνίδια βασικός. Ενώ εκείνη τη χρονιά πέτυχε και ένα χατ τρικ, κόντρα στη Βαλένθια, το τελικό σκορ ήταν 5-0. Εκείνη τη χρονιά ο Μίτσελ πανηγύρισε για δεύτερη συνεχόμενη χρονιά το κύπελλο ΟΥΕΦΑ, αλλά και το πρωτάθλημα Ισπανίας.

1986-87
Τη σεζόν αυτή ο Μίτσελ, ήταν ξανά βασικό στέλεχος της Ρεαλ, μάλιστα, αυτή τη σεζόν, δεν έχασε ούτε έναν αγώνα. Τη σεζόν αυτή έκανε και το ντεμπούτο του στο Κύπελλο Πρωταθλητριών —το μεταγενέστερο Τσάμπιονς Λιγκ. Η Ρεάλ είχε χάσει στον πρώτο αγώνα από την ελβετική Γιάνγκ Μπόις με 1-0, στον δεύτερο αγώνα είχε νικήσει 5-0. Παρόλα αυτά η Ρεάλ τερμάτισε πρώτη στην Πριμέρα Ντιβιζιόν και πανηγύρισε το πρωτάθλημα.

1987-88
Και τη σεζόν αυτή ο Μίτσελ ήταν βασικός. Τη σεζόν αυτή η Ρεάλ συμμετείχε ξανά στο Κύπελλο Πρωταθλητριών. Ο Μίτσελ πέτυχε και το πρώτο του γκολ στον θεσμό, εναντίον της Νάπολι, με πέναλτι, σε έναν αγώνα που είχε λήξει 2-0, στην Ισπανία. Στο τέλος της χρονιάς ο Μίτσελ πανηγύρισε ξανά το πρωτάθλημα στην Ισπανία. Αυτή η σεζόν ήταν και η πιο παραγωγική για τον Μίτσελ, καθώς πέτυχε 14 γκολ. Ενώ βγήκε και πρώτος σκόρερ της διοργάνωσης Κύπελλο Πρωταθλητριών, με 4 γκολ, μαζί με άλλους 6 ποδοσφαιριστές. Εκείνη τη χρονιά είχε και μια άσχημη εμπειρία: του έριξαν στο πρόσωπο ένα μπουκάλι, από τις κερκίδες.

1988-89
Και αυτή τη σεζόν, ο Μίτσελ, ήταν βασικός στέλεχος της Ρεάλ Μαδρίτης. Συμπαίκτης του Μίτσελ εκείνη τη σεζόν ήταν ο σπουδαίος Γερμανός ποδοσφαιριστής Μπερντ Σούστερ, ο οποίος ανήκει στο γκρουπ των ποδοσφαιριστών που μετακινήθηκαν από Μπαρτσελόνα σε Ρεαλ Μαδρίτης και το αντίθετο. Τη χρονιά εκείνη η Ρεάλ, ωστόσο, τα πήγε καλά στις εγχώριες διοργανώσεις, με τον Μίτσελ να πανηγυρίζει 3 φορές: Πρωτάθλημα Ισπανίας, Κύπελλο Ισπανίας και Σούπερκαπ Ισπανίας.

1989-90
Και αυτή τη σεζόν, ο Μίτσελ, ήταν βασικό στέλεχος της Ρεάλ Μαδρίτης. Πέτυχε δύο τέρματα στο Κύπελλο Πρωταθλητριών, εναντίον της Σπόρα Λούξεμπουργκ, ξεπερνώντας με συνολικό σκορ 9-0 το εμπόδιό της η Ρεάλ, όμως στον επόμενο γύρο (φάση των 16) αποκλείστηκε από τη ΑΚ Μίλαν με συνολικό σκορ 3-0. Παρόλα αυτά, ο Μίτσελ, πανηγύρισε με τη Ρεάλ το πρωτάθλημα Ισπανίας για πέμπτη συνεχόμενη χρονιά, καταρρίπτοντας το δικός της ρεκόρ, που είχε κάνει το 1960, κατακτώντας τότε πέντε συνεχόμενα πρωταθλήματα, με τη μεγάλη ομάδα των Πούσκας, Ντι Στέφανο κλπ.

1990-91
Τη χρονιά αυτή ο Μίτσελ δεν πανηγύρισε το πρωτάθλημα, με τη Ρεάλ, καθότι, πρωταθλήτρια, αναδείχθηκε η Μπαρτσελόνα. Εντούτοις, χωρίς τίτλο δεν έμεινε ούτε αυτή τη χρονιά: τον Δεκέμβριο, κατέκτησε το Σούπερκαπ Ισπανίας, κόντρα στη μεγάλη αντίπαλο, Μπαρτσελόνα. Μάλιστα, ο Μίτσελ, σκόραρε στον πρώτο από τους δύο τελικούς, δίνοντας τη νίκη στη Ρεάλ με 1-0, μέσα στο Καμπ Νου. Ο άλλος ο αγώνας έληξε 4-1 υπέρ της Ρεάλ. Παραπέρα και πιο συγκεκριμένα στις ευρωπαϊκές διοργανώσεις, η Ρεάλ, κατάφερε να φτάσει έως τη φάση των 8, όπου αποκλείστηκε από την Σπαρτάκ Μόσχας με συνολικό σκορ 3-1.

1991-92
Η χρονιά αυτή δεν ήταν καλή για τη Ρεάλ, αφού δεν πανηγύρισε κανέναν τίτλο. Μάλιστα, αποκλείστηκε από την Τορίνο με συνολικό σκορ 3-2, στη φάση των 4, στο κύπελλο ΟΥΕΦΑ. Ο Μίτσελ παρόλα αυτά, ήταν ξανά βασικό στέλεχος της ομάδας, χωρίς, μάλιστα, να χάσει ούτε έναν αγώνα. Επίσης, πέτυχε και 11 γκολ.

1992-93
Την περίοδο αυτή η Ρεάλ επέστρεψε στους τίτλους, κατακτώντας το Κύπελλο Ισπανίας. Στον τελικό αντιμετώπισε τη Ρεάλ Σαραγόσα και τη νικήσε 2-0, ο Μίτσελ αγωνίστηκε σε όλο τον τελικό. Από την άλλη, η Ρεάλ, έχασε το πρωτάθλημα στην τελευταία αγωνιστική, καθώς έχασε 2-0 από την Τενερίφη, και το κατάκτησε η Μπαρτσελόνα. Στο Κύπελλο ΟΥΕΦΑ, η Ρεάλ, αποκλείστηκε στη φάση των προημιτελικών, με συνολικό σκορ 5-4, από την Παρί Σεν Ζερμέν. Στον πρώτο αγώνα η Ρεάλ είχε κερδίσει στην έδρα της, με σκορ 3-1 την Παρί Σεν Ζερμέν, μάλιστα είχε πετύχει και γκολ ο Μίτσελ, με πέναλτι. Στη Γαλλία, όμως, ηττήθηκε με 4-1 και αποκλείστηκε από τη συνέχεια της διοργάνωσης. Ο Μίτσελ και αυτή τη σεζόν, ήταν βασικό στέλεχος της ομάδας της Μαδρίτης, πετυχαίνοντας, συνολικά, 2 γκολ.

1993-94
Τη σεζόν αυτή η Ρεάλ πανηγύρισε ξανά τίτλο, ένα Σούπερκαπ, με αντίπαλο την Μπαρτσελόνα, με συνολικό σκορ (ήταν διπλός τελικός) 4-2. Στο πρωτάθλημα δεν μπόρεσε να διακριθεί, τερματίζοντας μάλιστα και στην τέταρτη θέση. Στο Κύπελλο Κυπελλούχων, αποκλείστηκε από την Παρί Σεν Ζερμέν, στα προημιτελικά της διοργάνωσης, με συνολικό σκορ 2-1. Ο Μίτσελ, παρόλα αυτά, για άλλη μια χρονιά ήταν αναντικατάστατο μέλος της ομάδας του, κάνοντας 37 συμμετοχές σε 37 αγώνες και πετυχαίνοντας 11 γκολ.

1994-95
Τη σεζόν αυτή η Ρεάλ κατέκτησε ξανά το πρωτάθλημα Ισπανίας. Ο Μίτσελ, όμως, δεν είχε πολλές συμμετοχές σε αυτό, καθώς έπαθε σοβαρό τραυματισμό στο γόνατο και έχασε όλη τη χρονιά. Στους λίγους αγώνες που συμμετείχε (13 συγκεκριμένα) είχε πετύχει 2 γκολ, ενώ δεν είχε χάσει ούτε έναν αγώνα.

1995-96
Και αυτή τη σεζόν η Ρεάλ δεν πήρε τίποτα. Από την άλλη ο Μίτσελ, πιθανόν, επηρεασμένος από τον τραυματισμό του, έκανε λίγες συμμετοχές ως βασικός (8 συγκεκριμένα), παρόλο που ήταν λίγοι οι αγώνες πέτυχε 6 γκολ. Η σεζόν αυτή έχει άλλη σημασία για τον Μίτσελ, καθώς ήταν η τελευταία του με την ομάδα της Μαδρίτης, στην οποία συμμετείχε για 20 χρόνια, από διάφορες ομάδες της.

Απολογισμός
Ο Μίτσελ ανήκε στην ομάδα της Ρεάλ από το 1976, που ήταν 13 ετών. Κατόπιν, τις σεζόν 1981-1984 αγωνίστηκε στη Ρεάλ Β, πετυχαίνοντας 25 γκολ. Μετά ανέβηκε στην πρώτη ομάδα. Συνολικά, με την ομάδα της Ρεάλ Μαδρίτης, έκανε 554 συμμετοχές σε πρωτάθλημα και κύπελλο, πετυχαίνοντας, συνολικά 128 τέρματα. Ο Μίτσελ, θεωρείται μία από τις σπουδαιότερες ποδοσφαιρικές φυσιογνωμίες της ισπανικής ομάδας.

### Κλουμπ Σελάγια

Το 1996, μετά από πολλά χρόνια στη Ρεάλ Μαδρίτης, ο Μίτσελ άφησε την Ισπανία για το Μεξικό και την Κλουμπ Σελάγια. Εκεί παρέμεινε μόλις ένα χρόνο πετυχαίνοντας 9 γκολ σε 34 εμφανίσεις.

Προπονητική καριέρα
-------------------

### Πρώτα βήματα

Το 2005 έκανε την αρχή στην προπονητική του καριέρα με την πρόσληψή του από τη Ράγιο Βαγεκάνο· ενώ ένα χρόνο αργότερα ανέλαβε τη Β' ομάδα της Ρεάλ Μαδρίτης. Η ομάδα του όμως έπεσε κατηγορία και απολύθηκε.

### Χετάφε

Στις 27 Απριλίου 2009 αντικατέστησε το Βίκτορ Μουνιόθ στον πάγκο της Χετάφε και κατάφερε να σώσει την ομάδα στον τελευταίο αγώνα της χρονιάς. Έτσι κέρδισε ένα συμβόλαιο δύο ετών, αλλά η συνεργασία λύθηκε, στο τέλος της σεζόν 2010-2011, παρόλο που ο Μίτσελ, κατάφερε ξανά να σώσει την ομάδα από τον υποβιβασμό.

### Σεβίλλη

Ο Μίτσελ υπέγραψε με τη Σεβίλλη στις 6 Φεβρουαρίου 2012, στην οποία έμεινε λιγότερο από ένα χρόνο, καθώς στις 4 Φεβρουαρίου 2013 ανακοινώθηκε και επίσημα η πρόσληψή του από τον Ολυμπιακό Πειραιώς. 

### Ολυμπιακός

2013
Ο Μίτσελ το ντεμπούτο του στον πάγκο του Ολυμπιακού, το έκανε στο εκτός έδρας παιχνίδι με τον Αστέρα Τρίπολης, στις 9 Φεβρουαρίου 2013, όπου ο Ολυμπιακός είχε κερδίσει 0-1, με γκολ στις καθυστερήσεις (από τον Μήτρογλου). Ενώ πετυχημένος και με το ίδιο σκορ ήταν ο πρώτος του αγώνας στο Κύπελλο Ελλάδος, κόντρα στον ΠΑΣ Γιάννινα (27 Φεβρουαρίου 2013). Από την άλλη, αποτυχημένο ήταν το ευρωπαϊκό ντεμπούτο του Μίτσελ, στις 14 Φεβρουαρίου του 2013, αφού ο Ολυμπιακός γνώρισε την ήττα κόντρα στη Λεβάντε με σκορ 3-0 στο πρώτο εκ των δύο παιχνιδιών που είχε δώσει στη φάση των 32 του Europa League. Ο Ολυμπιακός έχασε και στην έδρα του, και αποκλείστηκε.

Παρόλα αυτά, ο Μίτσελ εκείνη τη σεζόν κατέκτησε με τον Ολυμπιακό και το Πρωτάθλημα Ελλάδος και το Κύπελλο Ελλάδος, σε ένα τελικό κόντρα στον Αστέρα Τρίπολης με σκορ 3-1.

2013-2014
Ο Μίτσελ παρέμεινε στον πάγκο του Ολυμπιακού για όλη τη σεζόν 2013-14, κατακτώντας, αυτή τη φορά, μόνο το Πρωτάθλημα Ελλάδος. Ωστόσο, τη χρονιά αυτή έκανε και το ντεμπούτο του στο Τσάμπιονς Λιγκ, στις 17 Σεπτέμβρη του 2013, χάνοντας 1-4 από την Παρί Σεν Ζερμέν. Κατά τα άλλα, η σεζόν αυτή θεωρήθηκε επιτυχημένη, καθώς ο Ολυμπιακός έφθασε μέχρι τη φάση των 16 του θεσμού, όπου αντιμετώπισε τη Μάντσεστερ Γιουνάιτεντ, αφού προηγουμένως, στον όμιλό του, άφησε τρίτη την Μπενφίκα. Με την Μάντσεστερ κατάφερε να κερδίσει 2-0 στο γήπεδο του, αλλά με το 3-0, που έχασε στην Αγγλία, αποκλείστηκε.

2014
Την επόμενη σεζόν ο Ολυμπιακός αποφάσισε τη λήξη της συνεργασίας του με τον Μίτσελ, κατά τη διάρκεια της χειμερινής μεταγραφικής περιόδου. Αντικαταστάτης του Μίτσελ χρίστηκε ο Βίτορ Περέιρα. Παρόλα αυτά, μέχρι εκείνη τη στιγμή ο Ολυμπιακός ήταν πρώτος στη βαθμολογία του Πρωταθλήματος και τρίτος στον όμιλο του στο Τσάμπιονς Λιγκ. Στις 6η Ιανουαρίου 2015 αποχώρησε, κερδίζοντας 2 πρωταθλήματα (2013, 2014) και ένα κύπελο (2013), στη μέχρι τότε θητεία του στον Ολυμπιακό.

### Μαρσέιγ

Στις 19 Αυγούστου του 2015, η Μαρσέιγ ανακοίνωσε την πρόσληψη του Μίτσελ. Στις 19/4/2016 έληξε εκτάκτως η συνεργασία του με την ομάδα της Μασσαλίας λόγω των συνεχόμενων κακών αποτελεσμάτων.

### Επιστροφή στον Ολυμπιακό

**2022**

Μετά την απομάκρυνση του Κάρλος Κορμπεράν, ο Μίτσελ θεωρήθηκε από την διοίκηση του Ολυμπιακού ως ο καταλληλότερος αντικαταστάτης του. Έτσι, στις 20 Σεπτεμβρίου του 2022, μετά από 7 χρόνια, επέστρεψε στον Πειραιά, με την διοίκηση να του προσφέρει διετές συμβόλαιο με τους ερυθρόλευκους.

Στις 3 Απριλίου του 2023 ωστόσο, μια ημέρα μετά το παιχνίδι με τον Άρη Θεσσαλονίκης που κατάφερε να διατηρήσει την ισοπαλία κόντρα στα δυο γκολ του Ολυμπιακού, υπέβαλε την παραίτησή του από τα καθήκοντα του, καθώς δεν μπόρεσε να διαχειριστεί τον φόρτο και την πρόθεση της ομάδας να κατακτήσει το πρωτάθλημα, καθώς οι ελπίδες για την κατάκτηση είχαν στενέψει υπερβολικά.

Διεθνείς συμμετοχές
-------------------

Ο Μίτσελ πραγματοποίησε το ντεμπούτο του στην Εθνική Ισπανίας στις 20 Νοεμβρίου του 1985 εναντίον της Εθνικής Αυστρίας. Συνολικά πραγματοποίησε 98 συμμετοχές με όλες τις Εθνικές Ισπανίας, εκ των οποίων οι 66 ήταν με την Εθνική Ανδρών πετυχαίνοντας 33 γκολ.

### Διεθνείς γκολ

| # | Ημερομηνία | Χώρα | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 18 Δεκεμβρίου 1985 | Ισπανία, Βαλένθια |  Βουλγαρία | **1**–0 | 2–0 | Φιλικό |
| 2. | 12 Νοεμβρίου 1986 | Ισπανία, Σεβίλλη |  Ρουμανία | **1**–0 | 1–0 | Προκριματικά EURO 1988 |
| 3. | 14 Οκτωβρίου 1987 | Ισπανία, Σεβίλλη |  Αυστρία | **1**–0 | 2–0 | Προκριματικά EURO 1998 |
| 4. | 18 Νοεμβρίου 1987 | Ισπανία, Σεβίλλη |  Αλβανία | **3**–0 | 5–0 | Προκριματικά EURO 1998 |
| 5. | 11 Ιουνίου 1988 | Γερμανία, Ανόβερο |  Δανία | 0–**1** | 2–3 | EURO 1988 |
| 6. | 14 Σεπτεμβρίου 1988 | Ισπανία, Οβιέδο |  Γιουγκοσλαβία | **1**–0 | 1–2 | Φιλικό |
| 7. | 21 Δεκεμβρίου 1988 | Ισπανία, Σεβίλλη |  Βόρεια Ιρλανδία | **3**–0 | 4–0 | Προκριματικά Mundial 1990 |
| 8. | 22 Ιανουαρίου 1989 | Μάλτα, Αττάρντ |  Μάλτα | 0–**1** | 0–2 | Προκριματικά Mundial 1990 |
| 9. | 23 Μαρτίου 1989 | Ισπανία, Σεβίλλη |  Μάλτα | **1**–0 | 4–0 | Προκριματικά Mundial 1990 |
| 10. | 23 Μαρτίου 1989 | Ισπανία, Σεβίλλη |  Μάλτα | **2**–0 | 4–0 | Προκριματικά Mundial 1990 |
| 11. | 20 Σεπτεμβρίου 1989 | Ισπανία, Κορούνια |  Πολωνία | **1**–0 | 1–0 | Φιλικό |
| 12. | 11 Νοεμβρίου 1989 | Ουγγαρία, Βουδαπέστη |  Ουγγαρία | 0–**2** | 2–2 | Προκριματικά Mundial 1990 |
| 13. | 13 Δεκεμβρίου 1989 | Ισπανία, Τενερίφη |  Ελβετία | **1**–0 | 2–1 | Φιλικό |
| 14. | 17 Ιουνίου 1990 | Ιταλία, Ούντινε |  Νότια Κορέα | **1**–0 | 3–1 | Τελικά Mundial 1990 |
| 15. | 17 Ιουνίου 1990 | Ιταλία, Ούντινε |  Νότια Κορέα | **2**–1 | 3–1 | Τελικά Mundial 1990 |
| 16. | 17 Ιουνίου 1990 | Ιταλία, Ούντινε |  Νότια Κορέα | **3**–1 | 3–1 | Τελικά Mundial 1990 |
| 17. | 21 Ιουνίου 1990 | Ιταλία, Βερόνα |  Βέλγιο | 0–**1** | 1–2 | Τελικά Mundial 1990 |
| 18. | 12 Σεπτεμβρίου 1990 | Ισπανία, Γκιγιόν |  Βραζιλία | **3**–0 | 3–0 | Φιλικό |
| 19. | 13 Νοεμβρίου 1991 | Ισπανία, Σεβίλλη |  Τσεχοσλοβακία | **2**–1 | 2–1 | Προκριματικά EURO 1992 |
| 20. | 22 Απριλίου 1992 | Ισπανία, Σεβίλλη |  Αλβανία | **1**–0 | 3–0 | Προκριματικά Mundial 1994 |
| 21. | 22 Απριλίου 1992 | Ισπανία, Σεβίλλη |  Αλβανία | **2**–0 | 3–0 | Προκριματικά Mundial 1994 |
|

Διακρίσεις
----------

### Ως Παίχτης

Ρεάλ Μαδρίτης
* Πρωτάθλημα Ισπανία: 1985–86, 1986–87, 1987–88, 1988–89, 1989–90, 1994–95
* Κυπέλλο Ισπανίας : 1988–89, 1992–93
* Λιγκ Καπ(καταργήθηκε): 1984–85
* Σουπερ Καπ Ισπανίας: 1988, 1989, 1990, 1993
* Κύπελλο ΟΥΕΦΑ 1984–85, 1985–86
* Ιβηροαμερικάνικο Κύπελλο: 1994

### Ως Προπονητής

Ολυμπιακός
* Πρωτάθλημα Ελλάδας: 2012–13, 2013–14
* Κύπελλο Ελλάδας: 2012-13

### Ατομικά

* Ο παίχτης της χρονιάς, στην Πριμέρα Ντιβιζιόν: 1986
* Τοπ Σκόρερ Κύπελλο Πρωταθλητριών 1988
* Παγκόσμιο Κύπελλο 1990: Αργυρό Παπούτσι
* Χρυσή Μπάλα: 4η θέση

Στατιστικά με Συλλόγους
-----------------------

| Σύλλογοι | Πρωτάθλημα | Κύπελλο | Συνολικά |
| --- | --- | --- | --- |
| Σεζόν | Σύλλογος | Πρωτάθλημα | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
|
| Ισπανία | Πρωτάθλημα | Κύπελλο | Συνολικά |
| 1984-85 | Ρεάλ Μαδρίτης | Πριμέρα Ντιβιζιόν | 26 | 2 | 8 | 2 | 43 | 7 |
| 1985–86 | 31 | 7 | 5 | 0 | 48 | 9 |
| 1986–87 | 44 | 5 | 6 | 0 | 58 | 5 |
| 1987–88 | 35 | 14 | 7 | 1 | 50 | 19 |
| 1988–89 | 36 | 13 | 10 | 2 | 51 | 15 |
| 1989–90 | 37 | 8 | 6 | 0 | 46 | 10 |
| 1990–91 | 36 | 8 | 4 | 1 | 46 | 10 |
| 1991–92 | 38 | 11 | 6 | 3 | 54 | 16 |
| 1992–93 | 37 | 9 | 6 | 1 | 51 | 13 |
| 1993–94 | 37 | 11 | 4 | 1 | 47 | 14 |
| 1994–95 | 13 | 2 | 0 | 0 | 18 | 2 |
| 1995–96 | 33 | 6 | 1 | 1 | 42 | 8 |
| Μεξικό | Πρωτάθλημα | Κύπελλο | Συνολικά |
| 1996 | Κλουμπ Σελέγια | Πρωτάθλημα Μεξικού | 17 | 6 |  |  |  |  |
| 1997 | 17 | 3 |  |  |  |  |
| Συνολικά | Ισπανία | 403 | 96 | 63 | 12 | 554 | 128 |
| Μεξικό | 34 | 9 |  |  |  |  |
| Συνολικό Καριέρας | 437 | 105 |  |  |  |  |

Παραπομπές
----------

1. 1 2  Real Madrid biography Αρχειοθετήθηκε 2009-05-06 στο Wayback Machine. (Ισπανικά)
2. 1 2  Real Madrid fans biography Αρχειοθετήθηκε 2015-03-19 στο Wayback Machine. (Ισπανικά)
3. ↑  Woop.gr, *Η «διαδρομή» του Μίτσελ!* Αρχειοθετήθηκε 2013-08-30 στο Wayback Machine. *Γιος πρώην ποδοσφαιριστή που σταμάτησε στα 27 του χρόνια λόγω αυτοκινητιστικού ατυχήματος [...]* - Ανακτήθηκε 17.12.2014
4. ↑  SharkScores.com, *CD Castellon 1 - 2 Real Madrid*[*νεκρός σύνδεσμος*] - Ανακτήθηκε 27/09/2014
5. ↑  BDFutbol.com - Ανακτήθηκε 27.09.2014
6. ↑  BDFutbol.com, R*eal Madrid 0 3 Barcelona* - Ανακτήθηκε 27.09.2014
7. ↑  BDFutbol.com, *Real Madrid 5 0 Innsbruck* - Ανακτήθηκε 27.09.2014
8. ↑  UEFA.com, *1984/85: Madrid awake from European slumber* - Ανακτήθηκε 27.09.2014
9. ↑  UEFA.com, Videoton 0 3 Real Madrid - Ανακτήθηκε 27.09.2014
10. ↑  BDFutbol.com, Real Madrid 0 1 Videoton - Ανακτήθηκε 27.09.2014
11. ↑  Spain - List of League Cup Finals στο RSSSF.com
12. ↑  BDFutbol.com, *Real Madrid 2 0 Atletico de Madrid* - Ανακτήθηκε 27.09.2014
13. ↑  BDFutbol.com
14. ↑  BDFutbol.com, *Real Madrid 5 0 Valencia* - Ανακτήθηκε 27.09.2014
15. ↑  «UEFA.com, 1*985/86: Madrid the comeback kings*». Αρχειοθετήθηκε από το πρωτότυπο στις 25 Ιουνίου 2010. Ανακτήθηκε στις 27 Σεπτεμβρίου 2014.
16. ↑  BDFutbol.com, *Squad of Real Madrid 1986-87* - Ανακτήθηκε 28.09.2014
17. ↑  UEFA.com, *Matches*
18. 1 2 3 4 5  Ethnos.gr, *H «χρυσή Βίβλος» της Πριμέρα Ντιβιζιόν*[*νεκρός σύνδεσμος*] - Ανακτήθηκε 28.09.2014
19. ↑  BDFutbol.com, Tracing
20. ↑  BDFutbol.com, Real Madrid 2 0 Napoli
21. ↑  BDFutbol.com, *Michel: José Miguel González Martín Del Campo*
22. ↑  UEFA.com, *Statistics*
23. ↑  Woop.gr, *Η «διαδρομή» του Μίτσελ* Αρχειοθετήθηκε 2013-08-30 στο Wayback Machine. *Χαρακτηριστική στιγμή της καριέρας που δεν ξεχνιέται εύκολα για τον ίδιο, ήταν το 1988, όταν δέχτηκε μπουκάλι στο πρόσωπο από την κερκίδα και ενώ βρισκόταν στον αγωνιστικό χώρο. Αν μη τι άλλο, δυσάρεστη εμπειρία...* - Ανακτήθηκε 17.12.2014
24. ↑  BDFutbol.com, Tracing (1988-89) - Ανακτήθηκε 28.09.2014
25. ↑  SportsMole.com, Five players that have crossed the Real Madrid-Barcelona divide - Ανακτήθηκε 28.09.2014
26. ↑  Spain - List of Cup Finals, στο RSSSF.com
27. ↑  Spain - List of Super Cup Finals στο RSSSF.com
28. ↑  Transfermarkt.co.uk, *Detailed line data* - Ανακτήθηκε 29.09.2014
29. ↑  Supercup 1990 στο RSSSF.com
30. ↑  Transfermarkt.co.uk, *Detailed line data* - Ανακτήθηκε 29.09.2014
31. ↑  Transfermarkt.co.uk, *Detailed line data* - Ανακτήθηκε 29.09.2014
32. ↑  BDfutbol.com, *Tracing* - Ανακτήθηκε 16.12.2014
33. ↑  BDfutbol.com, *Lineup* - Ανακτήθηκε 16.12.2014
34. ↑  Linguasport.com, *Copa del Ray 1992-1923* - Ανακτήθηκε 16.12.2014
35. ↑  BDfutbol.com, *Matches* - Ανακτήθηκε 16.12.2014
36. ↑  UEFA.com, *Real Madrid 3 - 1 Paris* Ανακτήθηκε 16.12.2014
37. ↑  UEFA.com, *Paris 4 - 1 Real Madrid* - Ανακτήθηκε 16.12.2014
38. ↑  BDfutbol.COM, *Tracing* - Ανακτήθηκε 16.12.2014
39. ↑  BDfutbol.com, *Lineup* - Ανακτήθηκε 16.12.2014
40. ↑  RSSSF.com, *Spain - List of Super Cup Finals*
41. ↑  BDfutbol.com, *Matches* - Ανακτήθηκε 16.12.2014
42. ↑  BDfutbol.com, *Lineup* - Ανακτήθηκε 16.12.2014
43. ↑  Red Planet.gr, (2013) *Μίτσελ: ένας ιππότης της "Βασίλισσας" στον Ολυμπιακό* Αρχειοθετήθηκε 2013-02-08 στο Wayback Machine. *«Κατά την διάρκεια της τελευταίας του σεζόν με τα χρώματα της Ρεάλ, ο Μίτσελ είχε ένα σοβαρό τραυματισμό στο γόνατο»*. - Ανακτήθηκε 16.12.2014
44. ↑  BDfutbol.com, *Lineup* - Ανακτήθηκε 17.12.2014
45. ↑  BDfutbol.com, *Lineup* - Ανακτήθηκε 17.12.2014
46. ↑  Red Planet.gr, *Μίτσελ: ένας ιππότης της "Βασίλισσας" στον Ολυμπιακό* Αρχειοθετήθηκε 2013-02-08 στο Wayback Machine. *Ως γνωστόν, ο Μίτσελ υπήρξε μια τεράστια ποδοσφαιρική φιγούρα της Ρεάλ Μαδρίτης [...] Από το 1981 μέχρι το 1984 αγωνίστηκε 108 φορές (25 γκολ) με την Ρεάλ Β [...] Συνολικά με την "Βασίλισσα" πραγματοποίησε 554 εμφανίσεις σε πρωτάθλημα και Copa del Rey πετυχαίνοντας 128 τέρματα, παραμένοντας κάτοικος "Σαντιάγκο Μπερναμπέου" για μια ολόκληρη εικοσαετία (1976-1996)*. - Ανακτήθηκε 17.12.2014
47. ↑  Sport24.gr, *Ο Μίτσελ σε 50 φωτογραφικά κλικ!* *Ο Μίτσελ, ένας από τους μεγαλύτερους παίκτες στην ιστορία της Ρεάλ Μαδρίτης [...]* - Ανακτήθηκε 17.12.2014
48. ↑  ΓΙΑΝΝΗΣ ΝΤΑΛΛΑΣ (9 Φεβρουαρίου 2013). «Αστέρας Τρίπολης-Ολυμπιακός 0-1». Contra.gr. Ανακτήθηκε στις 28 Σεπτεμβρίου 2015.
49. ↑  «Κύπελλο». epo.gr. Ανακτήθηκε στις 28 Μαΐου 2015.
50. ↑  «Slick Levante blow ten-man Olympiacos away». UEFA Europe League. 14 Φεβρουαρίου 2013. Ανακτήθηκε στις 28 Σεπτεμβρίου 2015.
51. ↑  «Κύπελλο». epo.gr. Ανακτήθηκε στις 28 Σεπτεμβρίου 2015.
52. ↑  Γρηγόρης Μπάτης (17 Σεπτεμβρίου 2013). «Ολυμπιακός - Παρί Σεν Ζερμέν 1-4». sport24.gr. Ανακτήθηκε στις 28 Σεπτεμβρίου 2015.
53. ↑  
«Clinical Olympiacos take command of United tie». UEFA Champions League.com. 25 Φεβρουαρίου 2014. Ανακτήθηκε στις 28 Σεπτεμβρίου 2015.
54. ↑  «Van Persie treble sparks United revival». UEFA Champions League.com. 19 Μαρτίου 2014. Ανακτήθηκε στις 28 Μαΐου 2015.
55. ↑  «Επίσημα στη Μαρσέιγ ο Μίτσελ». Contra.gr. 19 Αυγούστου 2015. Ανακτήθηκε στις 28 Μαΐου 2015.
56. ↑  «Ολυμπιακός: Ο Μίτσελ επιστρέφει στους «ερυθρόλευκους»». *ProtoThema*. 20 Σεπτεμβρίου 2022. Ανακτήθηκε στις 21 Σεπτεμβρίου 2022.

Πηγές
-----

1. contra.gr Βιογραφικά στοιχεία
2. sport24.gr Βιογραφικό Υλικό
3. redplanet.gr Η Ανακοίνωσή του στον ΟΣΦΠ
4. woop.gr Η «διαδρομή» του Μίτσελ
5. calcio.gr[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ Μίτσελ national-football-teams.com
* Προφίλ transfermarkt.co.uk
* Προφίλ Μίτσελ, fifa.com Αρχειοθετήθηκε 2012-05-05 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Σκάρπα
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |

|  |  |  |  |
| --- | --- | --- | --- |
| 

| π • σ • ε
Ολυμπιακός Σ. Φ. Π. – Προπονητές ποδοσφαίρου |
| --- |
|  |
| 
* Ανδριανόπουλος (1925-1927)
* Κοψίβα (1927-1930)
* Κόβατς (1930-1932)
* Έσερ (1932-1933)
* Κοψίβα (1933-1934)
* Πίσπαλοου (1934-1935)
* Πανόπουλος (1935-1936)
* Κοψίβα (1936-1937)
* Λαντζ (1937-1938)
* Έσερ (1938)
* *χωρίς προπονητή* (1938-1945)
* Ασδέρης (1945-1947)
* Συμεωνίδης (1948-1950)
* Γ. Χέλμης/Β. Χέλμης (1950-1954)
* Συμεωνίδης (1954-1955)
* Νεγρεπόντης (1955)
* Γ. Χέλμης/Β. Χέλμης (1956)
* Ντραγκίτσεβιτς (1956-1957)
* Ζώγας (1957)
* Κέμενι (1957-1958)
* Βάλε (1958-1960)
* Σιμονόφσκι (1960-1962)
* Χατζησταυρίδης (1962)
* Γ. Χέλμης (1962-1963)
* Ντόλγκος (1963-1964)
* Τσέρνα (1964-1965)
* Μπούκοβι (1965-1967)
* Κίνλεϊ (1967-1968)
* Σπάγιτς (1968-1969)
* Μπέμπηςυ (1969)
* Μπόμπεκ (1969-1970)
* Υφαντήςυ (1970)
* Ν. Γεωργιάδης (1970-1971)
* Δαρίβαςυ (1971)
* Πετρόπουλοςυ (1971)
* Άσμαν (1972)
* Πετρόπουλος (1972-1975)
* Μπάκιγχαμ (1975-1976)
* Δαρίβας (1976)
* Σάνον (1976-1977)
* Βεσελίνοβιτς (1977-1980)
* Γκόρσκι (1980-1981)
* Σενέκοβιτς (1981)
* Παναγούλιας (1981-1983)
* Γκόρσκι (1983)
* Χέερ (1983)
* Μπέμπηςυ (1983)
* Αλέφαντος (1983-1984)
* Μπέμπηςυ (1984)
* Κέσλερ (1984-1985)
* Μπέμπης (1985)
* Α. Γεωργιάδης (1985-1986)
* Παναγούλιας (1986-1987)
* Γρηγοριάδηςυ (1987)
* Λίμπρεχτς (1987-1988)
* Γρηγοριάδηςυ (1988)
* Γκμοχ (1988-1989)
* Παπαμάληςυ (1989)
* Γούναρηςυ (1989)
* Παπαποστόλου (1989)
* Κόμορα (1989-1990)
* Μπλαχίν (1990-1993)
* Α. Γεωργιάδης (1993)
* Φίληςυ (1993)
* Πέτροβιτς (1993)
* Πολυχρονίου (1993-1994)
* Αλέφαντος (1994)
* Γιούτσοςυ (1994)
* Λίμπρεχτς (1994-1995)
* Διαμαντόπουλος (1995-1996)
* Περσίας (1996)
* Μπάγεβιτς (1996-1999)
* Μπιγκόν (1999-2000)
* Μαντζουράκης (2000)
* Λεμονής (2000-2002)
* Κόλλιαςυ (2002)
* Κάτανετς (2002-2003)
* Προτάσοφ (2003-2004)
* Γκόγκιτςυ (2004)
* Αλέφαντος (2004)
* Μπάγεβιτς (2004-2005)
* Σόλιντ (2005-2006)
* Λεμονής (2006-2008)
* Σεγούραυ (2008)
* Βαλβέρδε (2008-2009)
* Κετσπάγια (2009)
* Μπάντοβιτςυ (2009)
* Ζίκο (2009-2010)
* Μπάντοβιτς (2010)
* Λίνεν (2010)
* Βαλβέρδε (2010-2012)
* Ζαρντίμ (2012-2013)
* Νικοπολίδηςυ (2013)
* Μίτσελ (2013-2015)
* Περέιρα (2015)
* Σίλβα (2015-2016)
* Βίκτορ (2016)
* Μπέντο (2016)
* Βούζαςυ (2017)
* Λεμονής (2017)
* Χάσι (2017)
* Λεμονής (2017)
* Γκαρθία (2018)
* Κόντης υ (2018)
* Μαρτίνς (2018-2022)
* Κορμπεράν (2022)
* Μίτσελ (2022-2023)
* Ανιγκόυ (2023)
* Μαρτίνεθ (2023)
* Καρβαλιάλ (2023-)

(υ) = υπηρεσιακός προπονητής |

 |